12. Høring af Region Midtjyllands visions- og udviklingsplan for Socialområdet (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til høringssvar til Region Midtjyllands visions- og 
udviklingsplan for Socialområdet. 
Visions- og udviklingsplanen adresserer udfordringerne på socialområdet og definerer prioriterede tiltag i 
de kommende år. Den rummer bl.a. en ny vision, der sætter fokus på borgerens perspektiv og den 
nødvendige faglige specialisering, der skal til for at støtte borgeren i at opnå sine ønsker, håb og drømme.
Visionen har tre strategispor med hver fem politisk formulerede pejlemærker, som skal udvikle 
socialområdet i den ønskede retning og omsættes til konkrete indsatser i 2024-2027. 
Strategispor 1: Ét socialområde

Borgeren skal kontinuerligt opleve et medansvar og bliver inddraget i indsatsen samtidig med et 
samarbejde med de pårørende.

Det specialiserede socialområde åbnes op, og civilsamfundet og de frivillige bydes indenfor. 

Mere lighed i sundhed.

Forsat prioritering af den mentale og fysiske trivsel hos den enkelte borger.

Socialområdet vil skabe den bedst mulige sammenhæng i indsatsen før, under og efter anbringelse.
Strategispor 2: Det hele menneske

Et vedholdende fokus på, at der er tid til faglighed og den nære borgerkontakt.

Sikre og udvikle den specialiserede indsats.

En attraktiv arbejdsplads for potentielle nye medarbejdere – både nyuddannede og erfarne.

God tilknytning af nuværende medarbejdere.

Prioritering af efteruddannelse og kompetenceudvikling til ansatte og ledere, så Socialområdet i 
Region Midtjylland kan blive [adresse] stærkeste højt specialiserede socialområde.
Strategispor 3: Fagligt stærke specialområder

En troværdig og attraktiv samarbejdspartner for kommunerne.

Udnyttelse af ressourcerne gennem et stærkt internt samarbejde på tværs af socialområdet. 

Opsøge forpligtende partnerskaber med udgangspunkt i borgerens behov og med særligt fokus på 
sammenhængende forløb og smidige sektorovergange.

Prioritering af vidensudvikling og udvikling af nye metoder gennem stærke vidensmiljøer på tværs af 
kommuner, regioner og uddannelsesinstitutioner.

Skabe et grønt og bæredygtigt socialområde, der tager hensyn til mennesker, miljø og økonomi.
Forslaget til vision- og udviklingsplanen er udarbejdet af Region Midtjyllands psykiatri- og socialudvalg med 
inddragelse af borger- og pårørendeforeninger, en række midtjyske kommuner, Socialstyrelsen og 
Styrelsen for patientsikkerhed.
[adresse]: EMN-2023-02355
Dok-ID: 3602334
Sagsbehandler: sram
Byråd
31. oktober 2023  19:00
Fristen for indsendelse af høringssvar er 11. oktober 2023. For at sikre, at Favrskov Kommunes høringssvar 
medtages i behandlingen af sagen, vil det blive fremsendt til regionen umiddelbart efter 
udvalgsbehandlingen 3. oktober 2023 med forbehold for Byrådets godkendelse. 
Den endelig visions- og udviklingsplan forventes behandlet af Regionsrådet 20. december 2023.
VURDERING
Social og Sundhed har udarbejdet det vedlagte forslag til høringssvar fra [adresse].
Social og Sundhed vurderer, at de foreslåede strategispor er relevante for at videreudvikle og imødekomme 
de udfordringer, som det specialiserede socialområde står overfor. 
Herudover vurderer Social og Sundhed, at to ud af de 15 pejlemærke er af særlig vigtig karakter – nemlig 
”Attraktiv samarbejdspartner” og ”Tætte partnerskaber”. De indeholder ambitionen om et mere 
gennemskueligt takstsystem og tættere løbende dialog med kommuner. Det undrer dog, at beskrivelsen af 
de to pejlemærker ikke forholder sig til, hvordan det stigende udgiftspres på det specialiserede 
socialområde kan imødegås. 
Generelt oplever Social og Sundhed, at visions- og udviklingsplanen mangler refleksioner og konkrete tiltag 
ift. de økonomiske perspektiver. 
Social og Sundhed har sendt visions- og udviklingsplanen i høring hos Handicaprådet. Høringssvaret er 
vedlagt som bilag. 
Handicaprådet anerkender Region Midtjyllands gode visioner for det højt specialiserede socialområde. 
Rådet er dog bekymret for, at et stigende økonomisk pres, mangel på kvalificeret faguddannet personale 
og den øgede tilgang af borgere inden for området vil udfordre mulighederne for at gennemføre 
socialområdets vision.
 
ØKONOMI
Visions- og udviklingsplanen vurderes ikke at have direkte økonomiske konsekvenser for [adresse] 
Kommune. 
INDDRAGELSE
Visions- og udviklingsplanen er sendt i bred høring hos bl.a. kommuner, fagforbund, bruger- og 
pårørendeforeninger, de øvrige regioner og socialtilsynene Midt, Nord og Øst. 
Social og Sundhed har sendt strategien i høring hos Handicaprådet. Der er taget højde for synspunkterne 
i forslag til høringssvar.
INDSTILLING
Direktøren for Social- og Sundhed indstiller til Byrådet:
1.
At forslag til høringssvar fra [adresse] godkendes.  
BESLUTNING
Social- og Sundhedsudvalget, 3. oktober 2023:
Fraværende: Ingen
Indstilles godkendt.
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Freddy Nørgaard
Godkendt.
Bilag

Høringsversion Socialområdets visions- og udviklingsplan 2023 (3603979)

Forslag til høringsbrev fra [adresse] vedr. visions- og udviklingsplan for Socialområdet 
(3602336)

Handicaprådets høringssvar til Visions- og udviklingsplan  (3604464)
